b'\n_START_ARTICLE_\nVelika nagrada Tripolija 1936\n_START_SECTION_\nPred dirko\n_START_PARAGRAPH_\nScuderia Torino se zaradi zelo hitrega dirkali\xc5\xa1\xc4\x8da dirke ni udele\xc5\xbeila, predvsem zaradi deficita pri mo\xc4\x8di motorjev, se je pa dirke udele\xc5\xbeil Philippe \xc3\x89tancelin kot privatnik ter \xc5\xa1e nekaj dirka\xc4\x8dev z Maseratiji. Zaradi loterije je bila \xc5\xa1tartna vrsta omejena na \xc5\xa1estindvajset dirka\xc4\x8dev, prepovedana je bila tudi sicer obi\xc4\x8dajna udele\xc5\xbeba rezervnih dirka\xc4\x8dev. Alfred Neubauer, \xc5\xa1portni direktor Mercedes-Benza, je kljub temu na prostem treningu na stezo poslal svojega rezervnega dirka\xc4\x8da Hermanna Langa, ki pa so mu uradniki ob progi kmalu pokazali \xc4\x8drno zastavo. Nova razli\xc4\x8dica Mercedesovega dirkalnika s kraj\xc5\xa1o medosno razdaljo se na tem hitrem dirkali\xc5\xa1\xc4\x8du ni obnesla. Da bi odpravili podkrmarjenje dirkalnika, so na dirkalniku Rudolfa Caracciole poskusno namestili diferencial ZF. Tazio Nuvolari je na prostem treningu do\xc5\xbeivel huj\xc5\xa1o nesre\xc4\x8do zaradi predrte pnevmatike. Ob tr\xc4\x8denju ga je vrglo iz dirkalnika in utrpel je nekaj zlomljenih reber. Zdravniki so mu prepovedali nastop na dirki.\n_START_SECTION_\nDirka\n_START_PARAGRAPH_\nNuvolari se je kljub prepovedi zravnika dirke udele\xc5\xbeil v rezervnem dirkalniku. \xc5\xbde kmalu po samem \xc5\xa1tartu so v ospredje pri\xc5\xa1li dirka\xc4\x8di Auto Uniona, Mercedesovi po so bili v te\xc5\xbeavah. V te\xc5\xbeavah je bil Louis Chiron, Manfred von Brauchitsch je imel te\xc5\xbeave s \xc4\x8drpalko za gorivo, v \xc5\xa1estnajstem krogu je moral zaradi tega tudi odstopiti, tako Luigi Fagioli kot tudi Rudolf Caracciola pa sta imela te\xc5\xbeave z novim zavornim sistemom, zato niso mogli resneje ogroziti Auto Unionov. Vodil je Hans Stuck, ki je naredil \xc5\xbee nekaj razlike do Achilla Varzija, Bernd Rosemeyer pa je moral odstopiti zaradi v\xc5\xbeiga dirkalnika, kot se je pripetilo Stucku na lanski dirki._NEWLINE_Nato je \xc5\xa1portni direktor Auto Uniona, Karl Feuereissen, dal Stucku ukaz naj upo\xc4\x8dasni, Varziju pa naj pospe\xc5\xa1i. Varzi je postavil najhitrej\xc5\xa1i krog in tik pred \xc5\xa1tarno-ciljno \xc4\x8drto prehitel presene\xc4\x8denega Stucka. Oba dirka\xc4\x8da sta bila besno, ki sta izvedela resnico. Varzi, ki ni naredil ni\xc4\x8desar napak, je bil poni\xc5\xbean pred javnostjo, ko je guverner Libije, Italo Balbo, na slavnostni ve\xc4\x8derji nazdravil\xc2\xa0\xc2\xbbresni\xc4\x8dnem zmagovalcu dirke, Stucku\xc2\xab. Nuvolari je kon\xc4\x8dal kot sedmi z ve\xc4\x8d zlomljenimi rebri in je po dirko en mesec okreval v doma\xc4\x8di oskrbi, Varzi pa se je potrt odpravil naravnost domov.'